Juosvoji guotė

Juosvoji guotė (Hygrophorus atramentosus) – guoteninių (Hygrophoraceae) šeimos, guočių (Hygrophorus) genties grybų rūšis, auganti Europoje. Retai aptinkama. 

 Biologija 

Auga vasarą ir rudenį spygliuočių (dažniausiai eglynuose), mišriuose miškuose su kalkingais dirvožemiais. Nuo kitų guočių, ypač juosvarudės guotės, skiriasi augavietėmis – pastaroji auga pušynuose.

Kepurėlė pilka, su metalo atspalviu, 3,5-8 cm skersmens, netaisyklingos formos, iškiliai plokščia, įgaubtu paviršiumi. Grybo kotas 4-6 cm x 8-20 mm. Aplink spinduliškai išsidėstę nuaugtiniai lakšteliai būna balti ar pilkšvi. Švelnaus kvapo. Sporos 7-8,5 × 4,5-5,5 µm. Grybas nevalgomas.http://www.pharmanatur.com/Mycologie/Hygrophorus%20atramentosus.htm

 Populiacija Lietuvoje 

2000 m. įrašyta į Lietuvos raudonąją knygą.Lietuvos Respublikos saugomų gyvūnų, augalų ir grybų rūšių sąrašas Lietuvoje žinomos 7 populiacijos.Lietuvos raudonoji knyga. Red Data Book of Lithuania, Vilnius, Lututė, 2007, 650 p. ISBN 978-9955-692-71-3 Grybui kelia grėsmę miškų kirtimas, retinimas, o tai keičia medynų struktūrą, dirvožemio savybes.

 Šaltiniai 

Kategorija:Agarikiečiai